stanford-oval/wikipedia huggingface dataset:
หอสมุดแห่งชาติ เฉลิมพระเกียรติ ร.9 นครราชสีมา
ประวัติความเป็นมา

พลเอกเปรม ติณสูลานนท์ มีดำริก่อสร้างหอสมุดในพื้นที่จังหวัดนครราชสีมา โดยต้องการให้เป็นอาคารที่เกิดประโยชน์ต่อประชาชนมากที่สุด ทั้งงานด้านห้องสมุด และงานการประกอบ กิจกรรมต่างๆ ของชาวนครราชสีมา โดยได้รับความร่วมมือร่วมใจของชาวจังหวัดนครราชสีมาและประชาชนชาวไทยทั่วสารทิศ ที่ได้ร่วมกันบริจาคเงินและทรัพย์สิน เพื่อสมทบในการก่อสร้างอาคารหอสมุด
วันที่ 23 มีนาคม 2530 เริ่มวางศิลาฤกษ์ เพื่อก่อสร้างอาคารหอสมุดแห่งชาติเฉลิมพระเกียรติ ร.9 นครราชสีมา ออกแบบให้เป็นอาคารทรงไทยโดยกองสถาปัตยกรรม กรมศิลปากร โดยมีนายเกรียงไกร สัมปัตชลิต เป็นสถาปนิก
วันที่ 25 พฤศจิกายน 2530 ก่อสร้างแล้วเสร็จ และได้รับพระบรมราชานุญาตให้ใช้ชื่อว่า หอสมุดแห่งชาติเฉลิมพระเกียรติ ร.9 นครราชสีมา
วันที่ 26 ธันวาคม 2530 เปิดบริการประชาชนเป็นครั้งแรก โดยพลเอกเปรม ติณสูลานนท์ เป็นประธานในพิธีเปิด
การให้บริการ

หอสมุดแห่งชาติเฉลิมพระเกียรติ ร.9 นครราชสีมา จัดบริการทรัพยากรสารสนเทศประเภทต่าง ๆ แยกตามห้องบริการ
การให้บริการ > อาคาร 1

ห้องหนังสือพิมพ์และวารสาร บริการวารสาร และหนังสือพิมพ์รายวัน รายสัปดาห์ รายปักษ์ และรายเดือน ทั้งภาษาไทย และภาษาต่างประเทศ
ห้องหนูรักหนังสือ บริการหนังสือสําหรับเด็กก่อนวัยเรียน ถึงชั้นประถมศึกษาตอนปลาย รวมทั้งวัสดุอุปกรณ์ ส่งเสริมทักษะการเรียนรู้ต่างๆ
ห้องฉายภาพยนตร์ 3 มิติ บริการฉายภาพยนตร์เพื่อส่งเสริมการเรียนรู้ต่าง ๆ ให้กับเด็ก เยาวชนและประชาชนผู้สนใจ อาคาร 1 ชั้น 2
ห้องจัดกิจกรรมอเนกประสงค์ บริการการจัดประชุมสัมมนา สําหรับหน่วยงานต่าง ๆ
การให้บริการ > อาคาร 2

ห้องหนังสือทั่วไป บริการหนังสือทั่วไป หมวด 000 – 800
ห้องบริการอินเทอร์เน็ต บริการสืบค้นข้อมูลผ่านทางเว็บไซต์ต่าง ๆ และบริการข้อมูลออนไลน์จากฐานข้อมูลของหอสมุดแห่งชาติ
ห้องค้นคว้า บริการหนังสืออ้างอิง รายงานการวิจัย วิทยานิพนธ์ หนังสือทั่วไปหมวด 900 หนังสือท้องถิ่น หนังสือที่จัดพิมพ์โดยกรมศิลปากร และหนังสือภาษาต่างประเทศ
ห้องอีสานศึกษา บริการเอกสารโบราณ เช่น คัมภีร์ใบลาน สมุดไทยดำ สมุดไทยขาว หนังสือหายาก และราชกิจจานุเบกษา
พระครูภาวนากิจจาภิรม (สมชาย จีรปุญฺโญ)

| พระครูภาวนากิจจาภิรม วิ>  (สมชาย จีรปุญฺโญ) |
| --- | --- |

ชื่ออื่น: หลวงพ่อสมชาย
ส่วนบุคคล
เกิด: 1 ตุลาคม พ.ศ. 2506 (61 ปี)
นิกาย: มหานิกาย
การศึกษา: น.ธ.เอก, ปบ.ส., พธ.บ. (การจัดการเชิงพุทธ), พธ.ม. (รัฐประศาสนศาสตร์)
ตำแหน่งชั้นสูง
ที่อยู่: วัดคุ้งตะเภา จังหวัดอุตรดิตถ์
อุปสมบท: 24 มิถุนายน พ.ศ. 2530
พรรษา: 37
ตำแหน่ง: ผู้ช่วยเจ้าคณะจังหวัดอุตรดิตถ์, รองเจ้าคณะตำบลคุ้งตะเภา, เจ้าอาวาสวัดคุ้งตะเภา, พระอุปัชฌาย์
พระครูภาวนากิจจาภิรม วิ.  (นามเดิม: สมชาย แสงสิน) น.ธ.เอก, ปบ.ส., พธ.บ., พธ.ม. (รัฐประศาสนศาสตร์) (1 ตุลาคม พ.ศ. 2506 - ปัจจุบัน) ผู้ช่วยเจ้าคณะจังหวัดอุตรดิตถ์, เจ้าสำนักปฏิบัติธรรมประจำจังหวัดอุตรดิตถ์ แห่งที่ 3, รองเจ้าคณะตำบลคุ้งตะเภา พระอุปัชฌาย์ และเจ้าอาวาสวัดคุ้งตะเภารูปปัจจุบัน เกิดเมื่อวันที่ 1 ตุลาคม พ.ศ. 2506 อุปสมบทเมื่อวันที่ 24 มิถุนายน พ.ศ. 2530 หลังจากสำเร็จการศึกษา น.ธ.เอก ในปี พ.ศ. 2533 ได้ออกธุดงค์และไปอยู่ที่สวนโมกขพลารามเพื่อฝึกปฏิบัติธรรมกับท่านพุทธทาส จนหลังจากท่านพุทธทาสมรณภาพในปี พ.ศ. 2536 ท่านจึงได้กลับมาจำพรรษาที่วัดคุ้งตะเภา จนถึงปัจจุบัน
ท่านเป็นพระสงฆ์นักพัฒนา  เป็นประธานมูลนิธิ ๒๕๐ ปี วัดคุ้งตะเภา เป็นนักเผยแผ่ศาสนาพุทธ และนักปฏิบัติธรรมรูปสำคัญในจังหวัดอุตรดิตถ์ มีผลงานเป็นที่ปรากฏชัดเจนในหมู่คณะพระนักเผยแผ่ และคณะสงฆ์จังหวัดอุตรดิตถ์ ทั้งในด้านสาธารณูปการ สาธารณสงเคราะห์ และการศึกษาคณะสงฆ์ มานับสิบปี เป็นที่เคารพนับถือของบรรพชิตและคฤหัสถ์ทั่วไปในจังหวัดอุตรดิตถ์ในปัจจุบัน
ด้วยเหตุที่ท่านเป็นพระสงฆ์นักพัฒนาที่มีผลงานเป็นที่ประจักษ์ จึงทำให้ท่านได้รับถวายรางวัลจากหน่วยงานและองค์กรต่าง ๆ มากมาย จนในปี พ.ศ. 2554 ท่านจึงได้รับพระมหากรุณาธิคุณโปรดเกล้าฯ เข้ารับพระราชทานรางวัลเสาเสมาธรรมจักร จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งถือเป็นรางวัลทรงเกียรติสูงสุดที่มอบถวายแด่ผู้ทำคุณประโยชน์ต่อพระพุทธศาสนาในประเทศไทย
ประวัติ > แรกบวช

พระครูภาวนากิจจาภิรม วิ. (สมชาย) เกิดเมื่อวันที่  1 ตุลาคม พ.ศ. 2506 เป็นบุตรของพ่ออู๋ แสงสิน และแม่ละมาย แสงสิน ชาติภูมิคนคุ้งตะเภาโดยกำเนิด บรรพชาอุปสมบท เมื่อวันที่ 24 มิถุนายน พ.ศ. 2530 ณ พัทธสีมาวัดคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ โดยมีพระครูคัมภีร์ธรรมคุณ เจ้าคณะตำบลท่าเสา เป็นพระอุปัชฌาย์ ปัจจุบันพระสมุห์สมชายจำพรรษาอยู่ที่วัดคุ้งตะเภา
ประวัติ > ออกปฏิบัติ

หลังจากบรรพชาอุปสมบท หลวงพ่อสมชาย ได้ศึกษาปริยัติธรรมจนจบนักธรรมชั้นเอกในปี พ.ศ. 2533 ท่านได้ปฏิเสธการรับตำแหน่งพระสังฆาธิการเจ้าอาวาส และได้มีศรัทธาออกธุดงค์ในช่วงหลังออกพรรษาของทุกปีไปยังพื้นที่ป่าเขาชนบททั้งในและนอกประเทศ เพื่อโปรดสาธุชนและฝึกปฏิบัติธรรม ตั้งแต่สิบสองปันนา (ประเทศจีน) เชียงตุง (ประเทศพม่า) รัฐกะเหรี่ยง (ประเทศพม่า) กัมพูชา รวมถึงในพื้นที่ 3 จังหวัดชายแดนภาคใต้ โดยในช่วงก่อนปี พ.ศ. 2534 หลวงพ่อสมชายได้ธุดงค์ไปจังหวัดภาคใต้ และได้เข้าพักที่สวนโมกขพลาราม และอยู่ฝากตัวเพื่อปฏิบัติศึกษาธรรมกับหลวงพ่อพุทธทาสก่อนที่ท่านพุทธทาสจะมรณภาพ และเป็นหนึ่งในพระลูกศิษย์ไม่กี่รูปที่อยู่ในวันฌาปนกิจสรีระของหลวงพ่อพุทธทาสในปี พ.ศ. 2536
ประวัติ > สร้างบารมี

หลังจากหลวงพ่อพุทธทาสมรณภาพลง ท่านได้กลับมาจำพรรษาที่วัดคุ้งตะเภา วัดบ้านเกิดของท่าน และได้รับตราตั้งจากเจ้าคณะจังหวัดอุตรดิตถ์ แต่งตั้งเป็นรองเจ้าอาวาสวัดคุ้งตะเภา ในปี พ.ศ. 2540 ได้รับฐานานุกรมที่พระสมุห์ในปี พ.ศ. 2542 และเจ้าอาวาสวัดคุ้งตะเภา ในปี พ.ศ. 2554  โดยหลังจากท่านกลับมาจำพรรษายังวัดบ้านเกิด ท่านได้สร้างคุณประโยชน์นานัปการแก่วงการพระพุทธศาสนาในจังหวัดอุตรดิตถ์ ทั้งในด้านสาธารณูปการ สาธารณสงเคราะห์ และการศึกษาคณะสงฆ์จนถึงปัจจุบัน
ผลงาน

ในด้านการศึกษาและเผยแผ่พระพุทธศาสนา ท่านเป็นผู้ริเริ่มให้มีการจัดการศึกษาพระปริยัติธรรมในวัดคุ้งตะเภา จัดการศึกษาศาสนศึกษาแก่เด็กและเยาวชนในตำบลคุ้งตะเภา ตั้งศูนย์พุทธศาสนศึกษาวันอาทิตย์ในวัดโดยไม่หวังพึ่งงบประมาณจากภาครัฐ รวมถึงเป็นประธานริเริ่มจัดโครงการต่าง ๆ มากมาย เพื่อส่งเสริมการศึกษาพระปริยัติธรรมสู่เยาวชน และประชาชน เช่น โครงการ บวร บ้าน-วัด-โรงเรียน, โครงการปาฐกถาธรรมนำใจ, โครงการต้นไม้พูดได้ เป็นต้น นอกจากนี้ยังเป็นประธานจัดโครงการสืบสานศาสนทายาทบรรพชาสามเณรภาคฤดูร้อน
รวมถึงร่วมมือกับหน่วยงานภาครัฐต่าง ๆ รวมทั้งองค์กรปกครองส่วนท้องถิ่น  และโรงเรียนในจังหวัดอุตรดิตถ์ เป็นพระธรรมวิทยากรจัดอบรมเยาวชนในรูปแบบต่าง ๆ เช่น โครงการพัฒนาคุณภาพชีวิต, ค่ายคุณธรรมจริยธรรม, ค่ายพุทธบุตร และโครงการปฏิบัติธรรมในรูปแบบต่าง ๆ เพื่อพัฒนาคุณธรรมจริยธรรมให้แก่เยาวชนให้ห่างไกลจากยาเสพติด โดยจัดนับสิบโครงการตลอดทั้งปี มานานนับสิบปี และมีเยาวชนผ่านโครงการต่าง ๆ ที่จัดแล้วนับหมื่นคน ด้านการปฏิบัติธรรม หลวงพ่อสมชายได้จัดโครงการปฏิบัติธรรมธุดงค์วัตรธรรมจาริก เพื่อฝึกพระภิกษุให้มีความชำนาญด้านการปฏิบัติภาวนา ความอดทน เป็นการสร้างพระวิทยากรที่ชำนาญการปฏิบัติธรรมรุ่นใหม่ เพื่อเผยแผ่พระพุทธศาสนา และฉลองศรัทธาแก่ชาวเขาและสาธุชนผู้เลื่อมใสในเขตทุรกันดารมานานนับสิบรุ่น
ในด้านสาธารณูปการและสาธารณสงเคราะห์ หลวงพ่อสมชาย เป็นพระสงฆ์รูปสำคัญของจังหวัดอุตรดิตถ์ที่มีความเชี่ยวชาญในงานด้านนวกรรม ดังปรากฏผลงานการเป็นผู้นำประชาชนก่อสร้างศาสนสถานกว่ายี่สิบแห่ง รวมถึงเป็นผู้นำประชาชนในชุมชนนำสิ่งของบรรเทาทุกข์แจกจ่ายแก่ผู้ประสบภัยพิบัติต่าง ๆ สิ้นงบประมาณไปกว่ายี่สิบล้านบาท จนเป็นที่ศรัทธาเลื่อมใสของประชาชนทั่วไป
หลวงพ่อสมชาย เป็นพระสงฆ์วัดบ้านนักปฏิบัติที่มีความรู้สามารถและมีผลงานเป็นที่ประจักษ์ชัด แต่เป็นพระสงฆ์ที่ไม่มีความถือตัวและไม่ปรารถนาตำแหน่งปกครองคณะสงฆ์ใด ๆ ในหมู่ลูกศิษย์ผู้ใกล้ชิดจะรู้กันเป็นอย่างดีว่าหลวงพ่อสมชายเป็นพระสงฆ์ปฏิบัติดีปฏิบัติชอบ ท่านมักหาโอกาสภาวนาเสมอ ๆ ไม่สะสมเงินทอง ไม่เคยมีอารมณ์ขึ้นหรือลงทั้งวาจาและการกระทำ ทำให้สหธรรมิกผู้ได้รู้จักใกล้ชิดจะมีความเคารพรักและศรัทธาในปฏิปทาของท่าน ทำให้ท่านได้รับพระราชทานสมณศักดิ์เป็นพระครูสัญญาบัตร ฝ่ายวิปัสสนาธุระ ในปี พ.ศ. 2565
การศึกษา

พ.ศ. 2533 สอบไล่ได้นักธรรมชั้นเอก  สำนักวัดคุ้งตะเภา
พ.ศ. 2540 มัธยมศึกษาตอนปลาย (ม.6)
พ.ศ. 2552 ประกาศนียบัตรหลักสูตรการบริหารกิจการคณะสงฆ์ (ป.บส.) จากมหาวิทยาลัยมหาจุฬาลงกรณราชวิทยาลัย
พ.ศ. 2555 ปริญญาตรี พุทธศาสตรบัณฑิต สาขาวิชาการจัดการเชิงพุทธ (พธ.บ.) จากมหาวิทยาลัยมหาจุฬาลงกรณราชวิทยาลัย
พ.ศ. 2559 ปริญญาโท พุทธศาสตรมหาบัณฑิต สาขาวิชารัฐประศาสนศาสตร์ (พธ.ม.) จากมหาวิทยาลัยมหาจุฬาลงกรณราชวิทยาลัย
เกียรติคุณที่ได้รับ > รางวัลพระราชทาน และรางวัลประทาน จากพระบรมวงศานุวงศ์

พ.ศ. 2554 -  รางวัลพระราชทาน "เสาเสมาธรรมจักร" รางวัลพระราชทานแด่ผู้ทำคุณประโยชน์ต่อพระพุทธศาสนา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2558 -  โล่รางวัลประทาน "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
เกียรติคุณที่ได้รับ > รางวัลจากองค์กรต่าง ๆ

พ.ศ. 2558 รางวัล "วัฒนคุณาธร" รางวัลผู้ทำคุณประโยชน์ด้านศาสนา จากกระทรวงวัฒนธรรม
พ.ศ. 2556 โล่เกียรติยศ "อุตรคุณูปการ" รางวัลแด่ผู้ทำคุณประโยชน์ต่อจังหวัดอุตรดิตถ์ จากผู้ว่าราชการจังหวัดอุตรดิตถ์
พ.ศ. 2553 รางวัล “พุทธคุณูปการ รัชตเกียรติคุณ” ผู้มีพุทธคุณูปการต่อพระพุทธศาสนา จากคณะกรรมาธิการศาสนา ศิลปะและวัฒนธรรม สภาผู้แทนราษฎร
พ.ศ. 2554 รางวัลประกาศเกียรติคุณผู้ทำคุณประโยชน์ต่อคณะเกษตรศาสตร์ มหาวิทยาลัยราชภัฏอุตรดิตถ์
พ.ศ. 2547 รางวัลเกียรติยศดีเด่น จากกรมกิจการพลเรือนทหาร กองบัญชาการทหารสูงสุด
พ.ศ. 2538 ผู้ได้รับรางวัล "ผู้ทำคุณประโยชน์ต่อพระพุทธศาสนา ระดับจังหวัด" จากพระสิทธิญาณมุณี เจ้าคณะจังหวัดอุตรดิตถ์
เกียรติคุณที่ได้รับ > สมณศักดิ์

พ.ศ. 2565 ได้รับพระราชทานสัญญาบัตรตั้งสมณศักดิ์เป็น พระครูสัญญาบัตร ฝ่ายวิปัสสนาธุระ ในราชทินนามที่ พระครูภาวนากิจจาภิรม วิ.
พ.ศ. 2542 ได้รับแต่งตั้งเป็นฐานานุกรมในตำแหน่งของเจ้าคณะอำเภอ ที่ "พระสมุห์" ในพระครูเกษมธรรมาลังการ เจ้าคณะอำเภออำเภอเมืองอุตรดิตถ์
เชิงอรรถ

↑  วิ. คือคำย่อต่อท้ายราชทินนามที่ปรากฏในพระบรมราชโองการโปรดพระราชทานสมณศักดิ์ในปัจจุบัน แสดงถึงพระราชศรัทธาตั้งให้เป็นพระครูสัญญาบัตรหรือพระราชาคณะฝ่ายวิปัสสนาธุระ เทียบได้กับฝ่ายอรัญวาสีในสมัยโบราณ โดยสมณศักดิ์ฝ่ายวิปัสสนาธุระมีลำดับพัดยศสมณศักดิ์สูงกว่าฝ่ายคามวาสีในชั้นเดียวกัน
แหล่งข้อมูลอื่น

เว็บไซด์วัดคุ้งตะเภา https://sites.google.com/site/watkungtaphao เก็บถาวร 2015-10-05 ที่ เวย์แบ็กแมชชีน
| ก่อนหน้า |  | พระครูภาวนากิจจาภิรม (สมชาย จีรปุญฺโญ) |  | ถัดไป |
| --- | --- | --- | --- | --- |
| พระครูประดิษฐ์ธรรมธัช (ธง  ฐิติธมฺโม) |  | เจ้าอาวาสวัดคุ้งตะเภา  (9 กุมภาพันธ์ พ.ศ. 2554 - ปัจจุบัน) |  | ยังคงดำรงตำแหน่ง |
พิธีฌาปนกิจร่างของท่านพุทธทาสภิกขุอย่างเรีบยง่าย ณ สวนโมกขพลาราม วันที่ 28 กันยายน พ.ศ. 2536
พัดประทานจากสมเด็จพระสังฆราช ทรงยกย่องผลงานการพัฒนาวัด ของพระสมุห์สมชาย ในปี พ.ศ. 2563
องอาจ คล้ามไพบูลย์

| องอาจ คล้ามไพบูลย์ม> ป.ช., ม.ว.ม. |
| --- | --- |
องอาจ ในปี พ.ศ. 2554

รัฐมนตรีประจำสำนักนายกรัฐมนตรี
ดำรงตำแหน่ง 6 มิถุนายน พ.ศ. 2553 – 9 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
ก่อนหน้า: วีระชัย วีระเมธีกุล
ถัดไป: สุรวิทย์ คนสมบูรณ์ กฤษณา สีหลักษณ์
โฆษกพรรคประชาธิปัตย์
ดำรงตำแหน่ง 20 เมษายน พ.ศ. 2546 – 15 กรกฎาคม พ.ศ. 2551
ก่อนหน้า: สาทิตย์ วงศ์หนองเตย
ถัดไป: บุรณัชย์ สมุทรักษ์
 
ข้อมูลส่วนบุคคล
เกิด: 28 กุมภาพันธ์ พ.ศ. 2497 (70 ปี) จังหวัดพระนคร ประเทศไทย
พรรคการเมือง: ประชาธิปัตย์ (2516–ปัจจุบัน)
คู่สมรส: อโณทัย คล้ามไพบูลย์

องอาจ คล้ามไพบูลย์ (เกิด 28 กุมภาพันธ์ พ.ศ. 2497) เป็นนักการเมืองชาวไทย อดีตรองหัวหน้าพรรคประชาธิปัตย์ ดูแลพื้นที่กรุงเทพมหานคร และอดีตประธาน ส.ส. ของพรรคประชาธิปัตย์ ในอดีตเคยดำรงตำแหน่งเป็นรัฐมนตรีประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ อดีตโฆษกพรรคประชาธิปัตย์ อดีตสมาชิกสภาผู้แทนราษฎรกรุงเทพมหานครหลายสมัย
ประวัติ

องอาจ คล้ามไพบูลย์ เกิดวันที่ 28 กุมภาพันธ์ พ.ศ. 2497  มีน้องชาย 2 คน คือ  ศิโรตม์ คล้ามไพบูลย์  นักวิชาการอิสระและอดีตพิธีกรรายการข่าวทางช่อง วอยซ์ทีวี (ปัจจุบันเป็นสื่อมวลชลอิสระ) และ วรพันธุ์ คล้ามไพบูลย์  เจ้าของและผู้ก่อตั้งบริษัท Supergreen Studio และ สถาปนิกชาวไทยเจ้าของรางวัล Difference Design Awards 2006
องอาจ คล้ามไพบูลย์ สมรสกับ ดร.อโณทัย ศรีกิจจา ผู้ช่วยกรรมการบริหาร การสื่อสารแห่งประเทศไทย (กสท.) เมื่อวันที่ 1 กุมภาพันธ์ 2552 ณ โรงแรมพลาซ่า แอทธินี รอยัล เมอริเดียน มีบุตรสาว 1 คน คือ นันทพัชร์ คล้ามไพบูลย์ เกิดวันที่ 17 สิงหาคม พ.ศ. 2553
การศึกษา

องอาจ คล้ามไพบูลย์ จบการศึกษาจากโรงเรียนเซนต์คาเบรียล , FIL.STUD.STATSKUNSKAP จาก ประเทศสวีเดน ต่อมาได้ศึกษาจนสำเร็จการศึกษาปริญญาตรี จาก คณะนิเทศศาสตร์ มหาวิทยาลัยสุโขทัยธรรมาธิราช และระดับปริญญาโท 2 สาขา คือ คณะรัฐศาสตร์ มหาวิทยาลัยธรรมศาสตร์ ในปี พ.ศ. 2540 และคณะบริหารธุรกิจ มหาวิทยาลัยเกษตรศาสตร์ นอกจากนั้นยังผ่านการศึกษาอบรมหลักสูตรอื่นๆ อาทิ INTYG "TURISM" LINEA SKOLAN ประเทศสวีเดน และ CERTIFICATE POLITICAL STRATEGIES ACADEMIA INTERNACIONAL LIBERDADE E DESENVOLVIMENTO ประเทศโปรตุเกส
การทำงาน

ก่อนที่จะเข้าสู่วงการการเมือง องอาจ คล้ามไพบูลย์ เคยทำงานหนังสือพิมพ์ และมีผลงานเขียนหนังสือ ของตัวเองหลายเล่ม และเคยทำงานการเมืองในระดับท้องถิ่นด้วยการเป็น สมาชิกสภากรุงเทพมหานคร (ส.ก.) ในเขตบางกอกน้อย เมื่อปี พ.ศ. 2528 จากการชักชวนของ มารุต บุนนาค หลังจากเห็นแววจากการไปช่วยปราศรัยหาเสียงให้กับการเลือกตั้งท้องถิ่นในจังหวัดสมุทรสาคร
องอาจ คล้ามไพบูลย์ ลงสมัครรับเลือกตั้ง สมาชิกสภาผู้แทนราษฎร ครั้งแรกในสังกัด พรรคประชาธิปัตย์ ในการเลือกตั้งทั่วไป วันที่ 22 มีนาคม พ.ศ. 2535 แต่ไม่ประสบความสำเร็จ ต่อมา องอาจ คล้ามไพบูลย์ ลงสมัครรับเลือกตั้งอีกครั้ง และชนะการเลือกตั้งที่เขตบางกอกน้อย เมื่อวันที่ 18 พฤศจิกายน ปี พ.ศ. 2539 และหลังจากนั้นสามารถชนะการเลือกตั้งในพื้นที่เดิมต่อเนื่องมาโดยตลอด แม้กระทั่งในช่วงที่กระแสความนิยม พรรคประชาธิปัตย์ โดยภาพรวมลดต่ำลงอย่างมาก
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 องอาจ คล้ามไพบูลย์ เป็น ผู้สมัคร ส.ส.กรุงเทพมหานคร เขต 12 (บางกอกน้อย บางพลัด ตลิ่งชัน และทวีวัฒนา) หมายเลข 10 สามารถชนะการเลือกตั้งเป็นอันดับ 1 ด้วยคะแนนเสียง 107,695 เสียง และสามารถนำพาเพื่อนร่วมทีมที่ลงสมัคร ส.ส. เป็นครั้งแรก คือ ชนินทร์ รุ่งแสง อดีต ส.ก.เขตบางกอกน้อย และผศ.ดร. รัชดา ธนาดิเรก อาจารย์จาก ม.มหิดล โดยชนะเลือกตั้งแบบยกทีม
ต่อมาในเดือนกุมภาพันธ์ พ.ศ. 2551 พรรคประชาธิปัตย์ ประกาศจัดตั้ง คณะรัฐมนตรีเงา หรือ ครม.เงาขึ้น องอาจ คล้ามไพบูลย์ ได้รับเลือกจากที่ประชุมพรรค ให้ทำหน้าที่ รัฐมนตรีประจำสำนักนายกรัฐมนตรีเงา
องอาจ คล้ามไพบูลย์ ได้รับโปรดเกล้าแต่งตั้งเป็นรัฐมนตรีประจำสำนักนายรัฐมนตรี ในรัฐบาลของอภิสิทธิ์ เวชชาชีวะ (ครม.อภิสิทธิ์) เมื่อวันที่ 6 มิถุนายน พ.ศ. 2553 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย เช่นเดียวกับในปี พ.ศ. 2562
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 องอาจได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 6
การทำงาน > ตำแหน่งทางการเมือง

องอาจ เคยดำรงตำแหน่งทางการเมือง หลายตำแหน่ง อาทิ
พ.ศ. 2526 : เลขานุการและที่ปรึกษา รัฐมนตรีช่วย และรัฐมนตรีว่าการกระทรวงสาธารณสุข (ระหว่างปี พ.ศ. 2526-2529)
พ.ศ. 2528 : สมาชิกสภากรุงเทพมหานคร (ระหว่างปี พ.ศ. 2528–2532)
พ.ศ. 2535 : เลขานุการส่วนตัว นายกรัฐมนตรีชวน หลีกภัย (พ.ศ. 2535-2538)
พ.ศ. 2540 : เลขานุการ รัฐมนตรีว่าการกระทรวงต่างประเทศ (ระหว่างปี พ.ศ. 2540-2542)
พ.ศ. 2543 : โฆษกกระทรวงมหาดไทย (ระหว่างปี พ.ศ. 2543-2544)
เลขานุการสภาพรรคการเมืองเสรีประชาธิปไตยเอเชีย
อดีตโฆษกพรรคประชาธิปัตย์
อดีตรัฐมนตรีประจำสำนักนายกรัฐมนตรีเงา
การทำงาน > การดำรงตำแหน่งอื่นๆ

ผู้อำนวยการสมาคมบ้านเยาวชนแห่งประเทศไทย
ประธานศิษย์เก่าโครงการปริญญาโทสำหรับผู้บริหาร (EX MBA) รุ่น 10 มหาวิทยาลัยเกษตรศาสตร์
ผลงานเขียน

ติมอร์เอกราชเลือด
กฤษณา ไม้หอม ไม้มหาเศรษฐี (เป็นหนังสือติดอันดับขายดี ได้รับการตีพิมพ์ซ้ำหลายครั้ง)
ผลงานการแสดง

เสียดาย (2537) นักแสดงรับเชิญ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เมษายน พ.ศ. 2549
วันอาทิตย์ที่ 30 เมษายน 2549

กรมอุตุนิยมวิทยาเผยว่าพายุไซโคลนมาลาในพม่า อ่อนกำลังเป็นพายุดีเปรสชันแล้ว ทำให้มีฝนตกหนักถึงหนักมาก อาจเกิดน้ำท่วมฉับพลัน และน้ำป่าไหลหลากในพื้นที่เสี่ยงภัยของจังหวัดแม่ฮ่องสอน เชียงราย เชียงใหม่ และพะเยา (สำนักข่าวกรมประชาสัมพันธ์) เก็บถาวร 2006-05-25 ที่ เวย์แบ็กแมชชีน
ชาวอเมริกันนับหมื่นคน ร่วมเดินขบวนประท้วงกลางนครนิวยอร์ก ต่อต้านการทำสงครามในอิรัก เรียกร้องให้รัฐบาลถอนทหารในทันที (เนชั่น)[ลิงก์เสีย]
ชาวลาวกว่า 2.7 ล้านคน จัดให้มีการเลือกตั้งสมาชิกสภาแห่งชาติ ซึ่งในเวียงจันทน์มีฝนตกลงมาอย่างหนักเมื่อเริ่มเปิดคูหา การเลือกตั้งครั้งนี้เร็วกว่ากำหนดเดิม 1 ปี เนื่องจากรัฐสภาต้องรับรองการตัดสินใจของพรรคปฏิวัติประชาชนลาวที่จะเปลี่ยนแปลงตำแหน่งประธานประเทศ จากนายคำไต สีพันดอน เป็นนายชุมมาลัย ไสยะสอน (เนชั่น)[ลิงก์เสีย]
วันเสาร์ที่ 29 เมษายน 2549

พล.ต.อ.ชิดชัย วรรณสถิตย์ รักษาการนายกรัฐมนตรี กล่าวว่าในการประชุมคณะรัฐมนตรีวันที่ 2 พ.ค. จะหารือเกี่ยวกับการก่อสร้างท่าอากาศยานสุวรรณภูมิ ซึ่งยังเหลืออาคารครัวการบินที่ถูกไฟไหม้ไปก่อนหน้านี้ และอยู่ระหว่างเร่งซ่อมแซม มั่นใจว่าสามารถเปิดดำเนินการได้ทันภายในเดือนกรกฎาคม (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
อิหร่านประกาศพร้อมที่จะอนุญาตให้เจ้าหน้าที่ของสหประชาชาติเข้าไปตรวจสอบที่ตั้งทางนิวเคลียร์ หากคณะมนตรีความมั่นคงแห่งสหประชาชาติยุติการพิจารณาปัญหาอิหร่าน (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันศุกร์ที่ 28 เมษายน 2549

ศาลปกครองสูงสุดมีคำสั่งระงับการเลือกตั้งซ่อม ที่กำหนดจะให้มีใน 14 เขตเลือกตั้ง ของ 9 จังหวัดภาคใต้ ในวันเสาร์ ที่ 29 เมษายน นี้ นับเป็นคำสั่งศาลหรือคำตัดสินจากศาลเป็นครั้งแรก หลังจากองค์กรศาลได้ร่วมประชุมกันเป็นครั้งแรกเมื่อเที่ยงของวันนี้ ทั้งนี้ ถือเป็นการน้อมรับพระราชดำรัสของพระเจ้าอยู่หัวมาปฏิบัติเพื่อแก้ไขวิกฤตปัญหาบ้านเมือง ที่เกิดขึ้นในเวลานี้ (ข่าวจาก : สำนักข่าวไทย ช่อง 9 อสมท.)
กกต. ยื่นอุทธรณ์คำสั่งศาลปกครองที่ระงับการเลือกตั้งซ่อมที่กำหนดให้มีขึ้นในวันที่ 29 เม.ย. โดยส่งให้ศาลรัฐธรรมนูญวินิจฉัย แต่ก็พร้อมจะปฏิบัติตามหากศาลสั่งให้การเลือกตั้ง 2 เม.ย. เป็นโมฆะ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
บวรศักดิ์ อุวรรณโณ เลขาธิการคณะรัฐมนตรี แถลงว่าที่ประชุมมีมติไม่นำร่างพระราชกฤษฏีกาเปิดประชุมสภาผู้แทนราษฎรเสนอต่อสำนักราชเลขาธิการ เนื่องจาก กกต. ยังไม่ประกาศรับรองผลการเลือกตั้ง ส.ส.ระบบบัญชีรายชื่อ และยังมี ส.ส.ไม่ครบ 500 คนตามจำนวนที่รัฐธรรมนูญกำหนด (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันพุธที่ 26 เมษายน 2549

พรรคประชาธิปัตย์และพรรคชาติไทยน้อมรับพระราชดำรัสในหลวง และเห็นไปในทางเดียวกันว่าขั้นตอนต่อไปถือเป็นหน้าที่ขององค์กรศาล ที่จะหาแนวทางคลี่คลายปัญหาวิกฤติการณ์ที่เกิดขึ้นในขณะนี้ โดย ปชป. ยืนยันที่จะให้ความร่วมมือกับองค์กรศาล และพร้อมส่งผู้สมัครลงรับเลือกตั้ง เพื่อให้เป็นไปตามวิถีทางประชาธิปไตย (สำนักข่าวกรมประชาสัมพันธ์) เก็บถาวร 2006-05-31 ที่ เวย์แบ็กแมชชีน (สำนักข่าวกรมประชาสัมพันธ์) เก็บถาวร 2006-09-14 ที่ เวย์แบ็กแมชชีน
นายสุริยะใส กตะศิลา ผู้ประสานงานเครือข่ายพันธมิตรประชาชนเพื่อประชาธิปไตย กล่าวว่าจะต้องมีการทบทวนเรื่องการเสนอขอนายกรัฐมนตรีพระราชทาน ตามมาตรา 7 และกล่าวว่าทางเครือข่ายฯ เคยเสนอให้การเลือกตั้งครั้งนี้เป็นโมฆะเนื่องจากเป็นการเลือกตั้งที่ไม่ชอบด้วยกฎหมาย ซึ่งหากศาลปกครองสูงสุดมีคำวินิจฉัยว่าเป็นโมฆะก็เชื่อว่าจะสามารถคลี่คลายวิกฤติได้ (สำนักข่าวกรมประชาสัมพันธ์) เก็บถาวร 2006-09-16 ที่ เวย์แบ็กแมชชีน
กรุงเทพมหานครร่วมกับกรมการศาสนา และศูนย์ส่งเสริมพระพุทธศาสนาแห่งประเทศไทย จะจัดงานสัปดาห์ส่งเสริมพระพุทธศาสนา เนื่องในวันวิสาขบูชา ระหว่างวันที่ 6-12 พฤษภาคม ณ มณฑลพิธีท้องสนามหลวง (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันอังคารที่ 25 เมษายน 2549

พระบาทสมเด็จพระเจ้าอยู่หัวมีพระราชดำรัสพระราชทานแก่ตุลาการศาลปกครองสูงสุด ที่เข้าเฝ้าฯ ถวายสัตย์ปฏิญาณตนก่อนเข้ารับหน้าที่ แสดงความห่วงใยปัญหาเกี่ยวกับการเลือกตั้งที่มีผู้สมัครพรรคเดียวว่าไม่เป็นประชาธิปไตย นอกจากนี้ทรงกล่าวว่ามาตรา 7 ของรัฐธรรมนูญ ไม่ได้ให้พระมหากษัตริย์มีอำนาจที่ทำอะไรตามชอบใจ และทรงแนะแนวทางให้ฝ่ายตุลาการร่วมกันหารือเพื่อแก้ปัญหาที่เกิดขึ้น (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
กกต. มีมติให้มีการรับสมัครและเลือกตั้งใหม่ใน 13 เขตที่ผู้สมัครได้คะแนนเสียงไม่ถึงร้อยละ 20 โดยให้เปิดรับสมัครวันที่ 26 เม.ย. และให้เลือกตั้งใหม่วันที่ 29 เม.ย. (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันเสาร์ที่ 22 เมษายน 2549

พรรคประชาธิปัตย์ไม่เห็นด้วยหากพรรคไทยรักไทย จะเสนอให้นายสมัคร สุนทรเวช เป็นประธานวุฒิสภา เนื่องจากสาธารณชนยังมีความสงสัยเกี่ยวกับความเป็นกลางของนายสมัคร เพราะก่อนหน้านี้มีพฤติกรรมที่เข้าข้างรัฐบาลอย่างชัดเจน และตกเป็นผู้ต้องสงสัยเกี่ยวข้องในคดีทุจริตการจัดซื้อรถดับเพลิง เมื่อครั้งดำรงตำแหน่งผู้ว่าราชการกรุงเทพมหานคร (สำนักข่าวกรมประชาสัมพันธ์) เก็บถาวร 2006-05-01 ที่ เวย์แบ็กแมชชีน
กองทัพเรือ เชิญชวนประชาชนชมการซ้อมใหญ่กระบวนพยุหยาตราชลมารค ในพระราชพิธีฉลองสิริราชสมบัติครบ 60 ปี ที่บริเวณสองฝั่งแม่น้ำเจ้าพระยาในต้นเดือนมิถุนายน ก่อนที่พระราชพิธีจะจัดขึ้นในวันที่ 12 มิถุนายน (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันศุกร์ที่ 21 เมษายน 2549

กกต. มีมติยุบพรรคแผ่นดินไทย และพรรคพัฒนาชาติไทย หลังสอบสวนพบว่ามีการแก้ข้อมูลผู้สมัครเพื่อให้มีคุณสมบัติครบในการสมัครรับเลือกตั้ง (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันจันทร์ที่ 17 เมษายน 2549

กรุงเทพมหานคร เผยสถิติอุบัติเหตุในพื้นที่ กทม. ช่วงเทศกาลสงกรานต์ พบเป็นที่น่าพอใจเพราะสถิติเสียชีวิตและบาดเจ็บลดลงกว่าปีก่อน แต่เฉพาะจุดจัดงานที่ถนนข้าวสารและสนามหลวง ขยะเพิ่มขึ้นกว่าเดิมเกือบ 300 ตัน (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
กระทรวงมหาดไทย สรุปสถิติผู้เสียชีวิตบาดเจ็บจากอุบัติเหตุทางถนนในช่วงเทศกาลสงกรานต์ ระหว่างวันที่ 7-16 เม.ย. เกิดอุบัติเหตุรวม 5,327 ครั้ง ลดลงจากปีก่อนร้อยละ 5.75 สาเหตุที่ทำให้เกิดอุบัติเหตุ ยังคงเกิดจากการเมาสุรา รองลงมาคือ ขับรถเร็วเกิดกำหนด ตัดหน้ากระชั้นชิด พฤติกรรมขับรถเร็วเกินกำหนด รถที่เกิดอุบัติเหตุสูงสุดยังคงเป็นรถจักรยานยนต์ รองลงมาคือ รถกระบะ และรถยนต์นั่งส่วนบุคคล (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันเสาร์ที่ 15 เมษายน 2549

ผู้บังคับการตำรวจทางหลวง แนะนำให้วางแผนการเดินทางกลับถึงกรุงเทพมหานครก่อนเวลา 14.00 น. เพื่อเลี่ยงปัญหาจราจรติดขัด เพราะปริมาณรถจะเริ่มหนาแน่นขึ้นหลังเวลา 14.00 น. จนถึงเวลากลางคืน แม้ตำรวจทางหลวงจะเพิ่มพื้นที่จราจรแล้วแต่ก็ไม่เพียงพอต่อปริมาณรถ (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันศุกร์ที่ 14 เมษายน 2549

พลอากาศเอกคงศักดิ์ วันทนา รัฐมนตรีว่าการกระทรวงมหาดไทย ระบุ วันที่ 13 เม.ย. มียอดผู้เสียชีวิตจากอุบัติเหตุจราจรรุนแรงที่สุดในช่วง 10 วันอันตราย สูงเกินกว่าเป้าที่กำหนดไว้ประมาณ 89 คน พร้อมขอให้ประชาชนเล่นน้ำสงกรานต์ด้วยความสนุกสนานและอยู่ในขอบเขต (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันพฤหัสบดีที่ 13 เมษายน 2549

ประเทศมหาอำนาจร่วมกันประณามอิหร่าน หลังจากประธานาธิบดีมาห์มุด อาห์มาดิเนจาด ประกาศความสำเร็จในการเสริมสมรรถนะยูเรเนียม เพื่อใช้เป็นเชื้อเพลิงอาวุธนิวเคลียร์ นับเป็นความคืบหน้าครั้งสำคัญเพื่อผลักดันโครงการอาวุธนิวเคลียร์ โดยไม่ฟังคำคัดค้านของสหประชาชาติ (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันพุธที่ 12 เมษายน 2549

สวนสัตว์ดุสิตต้อนรับสมาชิกใหม่ แพนด้าแดง จำนวน 1 คู่ ที่เดินทางมาถึงเมื่อวันที่ 13 เม.ย. จากสวนสัตว์เพร็ตทอเรียในแอฟริกาใต้ ที่มอบให้เพื่อเชื่อมสัมพันธไมตรีระหว่างไทยกับแอฟริกาใต้ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันอังคารที่ 11 เมษายน 2549

พล.ต.อ.ชิดชัย วรรณสถิตย์ รองนายกรัฐมนตรีและรัฐมนตรีว่าการกระทรวงยุติธรรม กล่าวถึงกรณีที่มีดำเนินคดีกับนายสนธิ ลิ้มทองกุล ในข้อหาหมิ่นพระบรมเดชานุภาพว่า ทุกอย่างเป็นไปตามขั้นตอนของกฎหมาย ไม่มีการแทรกแซงหรือสั่งการทางการเมือง (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
ผู้อพยพเข้าเมืองนับหมื่นคนยังคงชุมนุมประท้วงในหลายเมืองของสหรัฐอเมริกา หลังจากสหรัฐฯ พยายามออกกฎหมายว่าด้วยคนเข้าเมือง ที่ทำให้ผู้อพยพเข้าเมืองผิดกฎหมายนับล้านคนกลายเป็นอาชญากร และป้องกันการลักลอบเข้าเมืองตามพรมแดนติดกับประเทศเม็กซิโก (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันจันทร์ที่ 10 เมษายน 2549

พล.ต.อ.ชิดชัย วรรณสถิตย์ รองนายกรัฐมนตรีและรัฐมนตรีว่าการกระทรวงยุติธรรม ย้ำว่าตำแหน่งรักษาการนายกรัฐมนตรีไม่ใช่หุ่นเชิด พร้อมยืนยันหากมีการอนุมัติสั่งการใด ๆ ก็ต้องรับผิดชอบ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
พลอากาศเอกคงศักดิ์ วันทนา รัฐมนตรีว่าการกระทรวงมหาดไทย กล่าวถึงยอดผู้เสียชีวิตและผู้บาดเจ็บในช่วง 10 วันระวังอันตราย ในช่วงเทศกาลสงกรานต์ปีนี้ ซึ่งใน 3 วันแรกมียอดผู้เสียชีวิตเพิ่มขึ้นเรื่อย ๆ ว่า เจ้าหน้าที่ทุกฝ่ายได้พยายามควบคุมดูแลอย่างเต็มที่แล้ว โดยเฉพาะในเรื่องการจำหน่ายสุรา แต่ยอมรับว่าจำนวนผู้เสียชีวิตที่เพิ่มขึ้นยังคงน่าเป็นห่วง (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
นายสุวัจน์ ลิปตพัลลภ รองนายกรัฐมนตรี เป็นประธานเปิดงานสัปดาห์ผู้สูงอายุแห่งชาติและครอบครัว ประจำปี 2549 ที่สโมสรทหารบก ซึ่งกระทรวงการพัฒนาสังคมและความมั่นคงของมนุษย์ ร่วมกับสมาคมสภาผู้สูงอายุแห่งประเทศไทยจัดขึ้น (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
เจ้าหน้าที่สหประชาชาติแสดงความวิตกกังวลเกี่ยวกับสถานการณ์ไข้หวัดนกในประเทศพม่า โดยระบุว่าเลวร้ายกว่าที่คิด ถึงขณะนี้พบการระบาดแล้วกว่า 100 แห่งใน 2 เขตรอบ ๆ เมืองมัณฑะเลย์ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน